paragraph_text: Holywin je pokrenut radi obnavljanja običaja okupljanja na molitvu i bdijenje uoči velikih svetkovina. Njime se želi mladež uoči blagdana Svih svetih pozvati na radosno zajedništvo, bdijenje i molitvu. Putem duhovno-zabavnih igrokaza želi im se pokazati, da i oni mogu, i da su pozvani biti sveti. U igrokazima se prikazuju životu svetaca, a preko tih igrokaza želi se pokazati da su i sveci bili obični ljudi, slabi i grješni, ali i da je potrebno biti ustrajan u vjeri, strpljiv, ponizan, svjedočiti svoju vjeru drugima, ljubiti.